Water inname en dieet | Health24
Posted by: NUUSKIERIG | 2007/04/12
Water inname en dieet
Ek het gister by Weigh-Less aangesluit en die groepleier het vir my gesê ek moet 2 L water elke dag drink. My vraag is: As ek nie 2L water elke dag inneem nie, sal dit my gewigsverlies belemmer en dan het ek ook eendag gehoor dat om baie water te drink nie jou gewigsverlies bevorder nie. Vir my lyk dit maar net na 'n gesonde manier van doen, wat niks met gewig uit te waai het nie. Is ek reg?
Oor die algemeen, neem mense te min vloeistof in, en dus word daar gewoonlik aanbeveel dat mense ekstra water moet drink. Volwassenes het omtrent 2,5 liter Vloeistof per dag nodig - wat uit enige soort vloeistof kan bestaan (water, tee, rooibostee, koffie in matige hoeveelhede, vrugtesap, koeldrank, ens, ens). As jy alreeds 2,5 liter vloeistof inneem dan is dit nie eintlik nodig om nog meer te drink nie. Wat gewigsverlies aanbetref, word water gewoonlik aanbeveel sodat die persoon nie ander energie-ryke drankies (volsterkte vrugtesap, suiker-versoete koeldranke, ens) drink nie.